[{"text_idx": "#000001", "text": "Ar ddiwrnod lansio ymgyrch codi ymwybyddiaeth o wasanaeth sy'n rhoi gwybod i'r heddlu pan fo person mewn argyfwng ond yn methu siarad, dywed Cymorth i Fenywod Cymru eu bod yn gobeithio y bydd mwy o fywydau yn cael eu hachub."}, {"text_idx": "#000003", "text": "Mae'r system Ateb Tawel yn galluogi rhywun sy'n ffonio 999 o ffo\u0302n symudol, ond sydd a\u0302 gormod o ofn gwneud sw\u0302n neu siarad, i wasgu 55 er mwyn rhoi gwybod i'r heddlu ei fod mewn argyfwng gwirioneddol."}, {"text_idx": "#000004", "text": "Mae'r system yn bodoli ers cryn amser ond mae'n ymddangos nad yw'r cyhoedd yn ymwybodol ohoni."}, {"text_idx": "#000009", "text": "Cyn ei llofruddiaeth, mae'n debyg bod Kerry Power wedi credu pe byddai'n gwneud galwad 999 fud na fyddai angen iddi siarad na gwneud sw\u0302n er mwyn i'r heddlu anfon cymorth."}, {"text_idx": "#000010", "text": "Ond yn anffodus cafodd ei galwad ei therfynu ac ni aeth trwodd i ystafell reoli'r heddlu, gan nad oedd hi'n gwybod bod angen defnyddio'r system Ateb Tawel."}, {"text_idx": "#000011", "text": "Mae'r heddlu'n pwysleisio na fyddant yn dod i leoliad yn awtomatig wedi galwad 999 fud."}, {"text_idx": "#000013", "text": "Dywedodd Cyfarwyddwr Rhanbarthol yr IOPC, Catrin Evans: \"Mae'n well siarad gyda pherson o'r heddlu sy'n delio a\u0302 galwadau os yn bosibl, hyd yn oed trwy sibrwd, ond os ydych chi'n creu perygl i chi'ch hun neu rywun arall trwy wneud sw\u0302n, mae yna rywbeth y gallwch chi ei wneud."}, {"text_idx": "#000014", "text": "\"Gallwch gael eich clywed trwy besychu, taro'r set law neu ar o\u0302l cael eich ysgogi gan y system awtomataidd, gwasgu 55."}, {"text_idx": "#000015", "text": "\"Rydyn ni wedi canfod o'n hymchwiliad i gyswllt yr heddlu gyda Kerry bod yna ddiffyg ymwybyddiaeth ymysg y cyhoedd o'r system Ateb Tawel, ac rydym yn awyddus i rannu'r wybodaeth bwysig yma mor eang a\u0302 phosibl. Gallai o bosibl achub bywyd.\""}, {"text_idx": "#000016", "text": "Gwnaeth Kerry ei galwad 999 fud yn oriau ma\u0302n 14 Rhagfyr 2013 pan oedd ei chyn bartner yn ei stelcio, gan dorri i mewn i'w chartref."}, {"text_idx": "#000018", "text": "Ffoniodd ei chyn bartner David Wilder yr heddlu yn hwyrach y bore hwnnw i ddweud ei fod wedi ei chrogi'n farw."}, {"text_idx": "#000019", "text": "Cafodd ei garcharu, wedi iddo ei gael yn euog o lofruddiaeth, yn 2014."}, {"text_idx": "#000020", "text": "Stelcian: 'Angen i'r gyfraith ddal i fyny'25 Chwefror 2019'Angen gwella gwasanaethau trais domestig'23 Chwefror 2019"}, {"text_idx": "#000021", "text": "Stelcian: 'Angen i'r gyfraith ddal i fyny'"}, {"text_idx": "#000022", "text": "'Angen gwella gwasanaethau trais domestig'"}]